จับตาวันนี้ 5 บริษัท ประกาศงบปี 64 โบรกคาดกำไรดี SAWAD-EGCO
จับตาวันนี้ 5 บริษัท ประกาศงบปี 64 โบรกคาด SAWAD-EGCO กำไรเพิ่มเล็กน้อย ฟาก AMATA-CK กำไรลด ส่วน CENTEL ขาดทุนลดลง
26 ก.พ. 2565

ผู้สื่อข่าวรายงานว่า จากข้อมูลในบทวิเคราะห์ของทาง บล.โนมูระ พัฒนสิน มีการคาดการณ์วันประกาศงบการเงินบริษัทจดทะเบียนในตลาดหลักทรัพย์ฯ (บจ.) ว่าในวันที่ 28 ก.พ. 2565 จะมีหุ้นทยอยประกาศออกมา ได้แก่ AMATA, CENTEL, CK, EGCO, SAWAD
อย่างไรก็ดีทาง บล.โนมูระ พัฒนสิน มีประเมินถึงส่วนของผลประกอบการปี 2564 ของแต่บริษัทว่าจะทำสามารถทำกำไรเพิ่มขึ้น หรือลดลงอย่าง บริษัท อมตะ คอร์ปอเรชัน จำกัด (มหาชน) หรือ AMATA คาดว่าปี 2564 กำไรสุทธิลดลงเหลือ 1,101.30 ล้านบาท ลดลง 0.2% เมื่อเทียบกับงวดเดียวกันของปีก่อนมีกำไรสุทธิ 1,103.40 ล้านบาท
บริษัท โรงแรมเซ็นทรัลพลาซา จำกัด (มหาชน) หรือ CENTEL คาดว่าปี 2564 ขาดทุนสุทธิลดลงเหลือ 2,178.00 กำไรสุทธิ เมื่อเทียบกับงวดเดียวกันของปีก่อนขาดทุนสุทธิ 2775.10 ล้านบาท
บริษัท ช.การช่าง จำกัด (มหาชน) หรือ CK คาดว่าปี 2564 กำไรสุทธิลดลงเหลือ 299.00 ล้านบาท ลดลง 51.20% เมื่อเทียบกับงวดเดียวกันของปีก่อนมีกำไรสุทธิ 612.20 ล้านบาท
บริษัท ผลิตไฟฟ้า จำกัด (มหาชน) หรือ EGCO คาดว่าปี 2564 กำไรสุทธิขยับขึ้นมาอยู่ที่ 9,137.60 ล้านบาท เพิ่มขึ้น 4.60% เมื่อเทียบกับงวดเดียวกันของปีก่อนมีกำไรสุทธิ 8,733.00 ล้านบาท
บริษัท ศรีสวัสดิ์ คอร์ปอเรชั่น จำกัด (มหาชน) หรือ SAWAD คาดว่าปี 2564 กำไรสุทธิขยับขึ้นมาอยู่ที่ 4,839.30 ล้านบาท เพิ่มขึ้น 7.30% เมื่อเทียบกับงวดเดียวกันของปีก่อนมีกำไรสุทธิ 4,508.30 ล้านบาท